section_heading: Povijest
paragraph_text: Sredinom sedamdesetih, u Imotskom se javljaju dvije grupe ljubitelja prirode, izletnika i špiljara. Skupina izletnika okupljala se oko Petra Vlajčića, a pohodili su planine u okolici Imotskog i susjedne BiH. Druga skupina uglavnom je špiljarila po okolici, mahom okupljajući imotske izviđače. Predvodio ih je Davorko Barbir, student arhitekture, slikar imotskih veduta i strastveni špiljar.